B.

Tarifni podbroj 1509 10 obuhvaća samo maslinova ulja definirana u niže navedenim odjeljcima I. i II. koja su dobivena isključivo mehaničkim postupkom ili kakvim drugim fizikalnim putem pod uvjetima, a posebno toplinskim uvjetima, koji ne dovode do kvarenja ulja te koja nisu bila podvrgnuta niti jednom drugom postupku osim pranja, dekantiranja, centrifugiranja ili filtriranja. Ulja dobivena od maslina pomoću otapala obuhvaćena su tarifnim brojem 1510. I. Za potrebe tarifnog podbroja 1509 10 10, ‚djevičansko maslinovo ulje lampante’, bez obzira na njegovu kiselost, označava maslinovo ulje sa: (a) sadržajem voska ne većim od 350 mg/kg; (b) sadržajem eritrodiola i uvaola ne većim od 4,5 %; (c) sadržajem u zasićenim masnim kiselinama u položaju 2. na trigliceridima ne većim od 1,3 %; (d) ukupnim iznosom transoleinskih izomera ne većim od 0,10 % i ukupnim iznosom translinolnih + translinolenskih izomera ne većim od 0, 10 %; (e) sadržajem stigmastadiena ne većim od 0,50 mg/kg; (f) razlikom između sadržaja dobivenog HPLC metodom i teoretskog sadržaja triglicerida s ECN42 od 0,3 ili manje; i (g) jednim ili više sljedećih svojstava: 1. peroksidni broj ne niži od 20 meq O2/kg; 2. sadržaj hlapivih halogeniranih otapala ne niži od 0,2 mg/kg ukupno ili ne niži od 0,1 mg/kg za bilo koje pojedino otapalo; 3. ekstinkcijski koeficijent K270 veći od 0,25, i, nakon tretiranja ulja aktivnim aluminijevim oksidom, ne veći od 0,11. Naime, neka ulja u kojima je sadržaj slobodnih masnih kiselina, koje su iskazane kao oleinska kiselina, veći od 3,3 g na 100 g mogu, nakon prelaska preko aktivnog aluminijevog oksida, u skladu s metodom određenom u Prilogu IX. Uredbi (EEZ) br. 2568/91, imati ekstinkcijski koeficijent K270 veći od 0,10. U tom slučaju, nakon neutralizacije i dekolorizacije u laboratoriju, u skladu s metodom iz Priloga XIII. gore navedenoj Uredbi, moraju imati sljedeća svojstva: — ekstinkcijski koeficijent K270 nije veći od 1,20, — odstupanje ekstinkcijskog koeficijenta (ΔΚ), u području 270 nm, veće od 0,01, ali nije veće od 0,16, npr.: ΔΚ = Km – 0,5 (Km – 4 + Km + 4) Km = ekstinkcijski koeficijent na valnoj duljini od maksimuma apsorpcijske krivulje u području 270 nm, i Km-4 i Km + 4 = ekstinkcijski koeficijenti na valnim duljinama 4 nm nižima i višima od valne duljine Km; 4. organoleptičke karakteristike koje uključuju prepoznatljive nedostatke koji prelaze granice prihvatljivosti i ocjenu ocjenjivačke komisije nižu od 3,5 u skladu s Prilogom XII. Uredbi (EEZ) br. 2568/91. II. Za potrebe podbroja 1509 10 90, ‚djevičansko ulje’” znači maslinovo ulje koje ima sljedeće karakteristike: (a) sadržaj kiselina, koje su iskazane kao oleinska kiselina, nije veći od 3,3 g na 100 g; (b) peroksidni broj nije veći od 20 meq 02/kg; (c) sadržaj voska nije veći od 250 mg/kg; (d) sadržaj hlapivih halogeniranih otapala nije veći od 0,2 mg/kg ukupno i nije veći od 0,1 mg/kg za svako pojedino otapalo; (e) ekstinkcijski koeficijent K270 nije veći od 0,25 i, nakon tretiranja ulja aktivnim aluminijevim oksidom, nije veći od 0,10; (f) odstupanje ekstinkcijskog koeficijenta (ΔΚ), u području 270 nm, nije veće od 0,01; (g) organoleptičke karakteristike koje mogu uključivati prepoznatljive nedostatke koji se nalaze unutar granica prihvatljivosti i ocjenu ocjenjivačke komisije ne nižu od 3,5 u skladu s Prilogom XII. Uredbi (EEZ) br. 2568/91; (h) sadržaj eritrodiola i uvaola nije veći od 4,5 %; (ij) sadržaj zasićenih masnih kiselina u položaju 2. na trigliceridima nije veći od 1,3 %; (k) ukupni iznos transoleinskih izomera nije veći od 0,05 %, a ukupni iznos translinolnih + translinolenskih izomera nije veći od 0,05 %; (l) sadržaj stigmastadiena nije veći od 0,15 mg/kg; (m) razlika sadržaja dobivenog HPLC metodom i teoretskog sadržaja triglicerida s ECN42 od 0,2 ili manje.